ไปหาคลินิกมาบอกเป็นกุ้งยิง เจาะออกให้รอบแรกมีหนอง แต่พอกลับมาบ้านก็ยังคงมีตุ่มนูนๆขึ้นอยู่ พอกลับไปคลินิกเจาะตุ่มนูนๆออกแต่พบว่าไม่มีหนอง ซักพักมันขึ้นมาอีกโดยมีสีขาวๆเล็กบนตุ่ม ที่คลินิกเลยขอทำเรื่องไปที่โรงพยาบาลค่ะ ก็บอกเป็นกุ้งยิงให้เจาะออก พอเจาะออกกลับบ้านมามันก็เป็นเหมือนเดิมเลยค่ะ คือยังคงมีตุ่มนูนเล็กๆที่สัมผัสได้และยังห็นด้วยตาอยู่ ล่าสุดช่วง 1-2 วันมานี้ตาเริ่มบวมใหญ่ขึ้นค่ะ ควรทำยังไงดีคะถ้าเป็นบ่อยๆแล้วต้องมาเจาะบ่อยๆมันไม่ค่อยโอเคค่ะ เริ่มเครียดมากๆด้วยปล.ประคบอุ่นวันละ 4 ครั้งแล้วก็ทำความสะอาดเปลือกตาวันละ 2 ครั้งยังขึ้นอยู่เลยค่ะ เป็นมา 4 เดือน เจาะมาแล้ว 4 ครั้งเลยค่ะ
สวัสดีค่ะ ตากุ้งยิงนั้น เป็นภาวะการอักเสบบริเวณขอบเปลือกตา ทำให้มีตุ่มแดงนูนเล็กๆและเจ็บ เกิดจากการติดเชื้อแบคทีเรีย ถ้าขนาดเล็กมากมักยุบไปได้เอง แต่ถ้าขนาดใหญ่หรือมีหนองก็ควรให้จักษุแพทย์กรีดหนองออกให้ และได้รับยาฆ่าเชื้อร่วมไปด้วยการที่มีภาวะตากุ้งยิงบ่อยๆ รักษาแล้วก็กลับมาเป็นเหมือนเดิมนั้น อาจจะมีปัจจัยกระตุ้นเช่นมีโรคภูมิแพ้ผิวหนังอยู่เดิม การใช้มือที่ไม่สะอาดไปมือจับ ถู และขยี้บริเวณดวงตาบ่อยๆ การใส่คอนแทคเลนส์ที่ไม่สะอาด การใช้เครื่องสำอางหรือผลิตภัณฑ์ที่ก่อให้เกิดการระคายเคืองหรือการแพ้บริเวณรอบดวงตา เป็นต้นแนะนำการปรับพฤติกรรม รักษาความสะอาดบริเวณรอบดวงตาดีๆ ไม่ไปขยี้ตาบ่อยๆ การใช้ยาฆ่าเชื้อสามารถใช้ยาหยอดตาฆ่าเชื้อ หรือยารับประทานฆ่าเชื้อ ใช้ภายใต้การดูแลของแพทย์เท่านั้น ถ้ายังมีอาการกลับมาเป็นๆหายๆบ่อยๆและรักษาสุขอนามัยได้ดีแล้ว ควรปรึกษาแพทย์ที่ดูแลเพื่อตรวจร่างกายเพิ่มเติมว่ามีปัจจัยใดๆดังกล่าวไปที่กระตุ้นได้บ้าง